Source: http://www.euroavocatura.ro/articole/1066/Autoritatea_parinteasca__Dispozitii_generale__Art__483_-_486_-_Noul_Cod_Civil_
Timestamp: 2020-05-25 00:27:16+00:00
Document Index: 40629372

Matched Legal Cases: ['articolul 483', 'articolul 487', 'articolul 488', 'articolul 599', 'articolul 503', 'articolul 603']

Prima pagină » Articole juridice » Noul Cod Civil » Autoritatea parinteasca. Dispozitii generale (Art. 483 - 486 - Noul Cod Civil)
Publicat: 28 Jun 2011 5193 citiri Sursa: EuroAvocatura.ro Secţiunea: Noul Cod Civil
Art. 483. Autoritatea parinteasca. (1) Autoritatea parinteasca este ansamblul de drepturi si indatoriri care privesc atat persoana, cat si bunurile copilului si apartin in mod egal ambilor parinti.
Art. 484. Durata autoritatii parintesti. Autoritatea parinteasca se exercita pana la data cand copilul dobandeste capacitatea deplina de exercitiu .
Art. 485. Indatorirea de respect. Copilul datoreaza respect parintilor sai indiferent de varsta sa.
Art. 486. Neintelegerile dintre parinti. Ori de cate ori exista neintelegeri intre parinti cu privire la exercitiul drepturilor sau la indeplinirea indatoririlor parintesti, instanta de tutela, dupa ce ii asculta pe parinti si luand in considerare concluziile raportului referitor la ancheta psihosociala, hotaraste potrivit interesului superior al copilului. Ascultarea copilului este obligatorie, dispozitiile art. 264 fiind aplicabile.
Autoritatea parinteasca este prevazuta, in noul Cod, in Titlul IV din Cartea a II-a ``Despre familie``; este definita, in articolul 483 aliniatul 1, ca fiind ``ansamblu de drepturi si indatoriri care privesc atat persoana, cat si bunurile copilului si apartin in mod egal ambilor parinti``.
Continutul autoritatii parintesti, care este prevazut in articolul 487 si explicat si prin articolul 488 din noul Cod, este mult mai detaliat decat continutul prevazut in Codul civil din Quebec in articolul 599. Acesta din urma prezinta intr-o maniera mult sintetizata reglementarile realizate de legiuitorul roman.
Insa, articolele 503 alineatul 1 si 507 din noul Cod roman reprezinta o preluare fidela a dispozitiilor articolului 600, alineatul 1si 2 din Codul civil din Quebec. Ne referim la faptul ca parintii exercita impreuna autoritatea parinteasca, iar in cazul in care unul dintre soti nu o poate exercita, din motivele prevazute expres, celalalt parinte exercita singur autoritatea parinteasca.
De asemeni, legiuitorul roman, prin articolul 503 alineatul 2, preia continutul articolul 603 din Codul civil din Quebec, stabilind o prezumtie legala fata de tertii de buna credinta in exercitiul autoritatii de catre unul dintre parinti.
Citeşte mai multe despre: Autoritatea parinteasca Indatorirea de respect Prezumtie